BEM เชิญชวนผู้โดยสารร่วมกิจกรรมลุ้นรับของรางวัลกว่า 80,000 บาท
BEM เชิญชวนผู้โดยสาร MRT ร่วมกิจกรรมชิงรางวัล “คืนบัตรฯ ลุ้นโชคกับ MRT” ภายใต้โครงการ “คืนบัตรรถไฟฟ้าร่วมรักษาสิ่งแวดล้อม พร้อมพัฒนาสังคมอย่างยั่งยืน” ลุ้นรับ iPhone 7 Plus , Galaxy Tab S2 , Samsung TV 40 นิ้ว และบัตรโดยสารรถไฟฟ้า MRT มูลค่ารวมกว่า 80,000 บาท
15 พ.ย. 2559


บริษัท ทางด่วนและรถไฟฟ้ากรุงเทพ จำกัด (มหาชน) หรือ BEM ขอเชิญผู้โดยสารรถไฟฟ้า MRT ร่วมกิจกรรมชิงรางวัล “คืนบัตรฯ ลุ้นโชคกับ MRT” ภายใต้โครงการ “คืนบัตรรถไฟฟ้าร่วมรักษาสิ่งแวดล้อม พร้อมพัฒนาสังคมอย่างยั่งยืน” ลุ้นรับ iPhone 7 Plus , Galaxy Tab S2 , Samsung TV 40 นิ้ว  และบัตรโดยสารรถไฟฟ้า MRT มูลค่ารวมกว่า 80,000 บาท ร่วมลุ้นรางวัลได้ง่ายๆ เพียงออกบัตรโดยสารชนิดจำกัดวัน หรือแสดงบัตรโดยสารชนิดจำกัดวันทุกประเภท ได้แก่ 1 วัน  3 วัน และ 30 วัน ที่ห้องออกบัตรโดยสารภายในสถานีรถไฟฟ้า MRT สายสีน้ำเงิน ทั้ง 18 สถานี แล้วรับซองใส่บัตรฯ กรอกรายละเอียดให้ครบถ้วน พร้อมใส่บัตรฯ ชนิดจำกัดวันที่หมดมูลค่าแล้ว หย่อนลงในกล่องรับบัตรฯ เพื่อร่วมลุ้นโชคไปกับ MRT ได้ตั้งแต่วันนี้ถึงวันที่ 31 มี.ค.2560 